|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 3 d. |
| sprendimu Nr. T1-358 |

**KLAIPĖDOS MIESTO SAVIVALDYBĖS**

**MIESTO INFRASTRUKTŪROS OBJEKTŲ PRIEŽIŪROS IR MODERNIZAVIMO PROGRAMOS (Nr. 07) APRAŠYMAS**

|  |  |
| --- | --- |
| **Biudžetiniai metai** | 2016-ieji metai |
| **Asignavimų valdytojai, kodai** | Savivaldybės administracija, 1Investicijų ir ekonomikos departamentas, 5Miesto ūkio departamentas, 6 |
| **Programos pavadinimas** | **Miesto infrastruktūros objektų priežiūros ir modernizavimo programa** | Kodas | **07** |
| **Programos parengimo argumentai** | Programa parengta siekiant didinti miesto viešųjų erdvių patrauklumą, užtikrinti mieste švarą ir tvarką, teikti miesto gyventojams kokybiškas komunalines paslaugas, prižiūrėti ir modernizuoti miesto inžinerinės infrastruktūros objektus, užtikrinti miesto kapinių funkcijas, laidojimo paslaugų teikimą, miesto statinių ir visuomeninių socialinių, sveikatos priežiūros, kultūros, sporto įstaigų remonto darbus |
| **Ilgalaikis prioritetas (pagal KSP)** | Tvari urbanistinė raida | **Kodas** | **II** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką | **Kodas** | **02** |
| **Programos tikslas** | Teikti miesto gyventojams kokybiškas komunalines ir viešųjų erdvių priežiūros paslaugas | **Kodas** | **01** |
| **Tikslo įgyvendinimo aprašymas:****01 uždavinys. Siekti, kad miesto viešosios erdvės būtų tvarkingos, jaukios ir saugios.***Miesto aikščių, skverų ir kitų bendro naudojimo teritorijų priežiūra*. Siekiama, kad miesto viešosios erdvės – skverai, alėjos, parkai – taptų estetiškesnės ir patrauklesnės miesto gyventojams ir turistams. Atliekami kasmetiniai priežiūros darbai: prižiūrimi miesto gėlynai, prižiūrimi ir remontuojami miesto fontanai, gertuvės, pildomas miesto inventorius (2016 m. bus įsigyta 30 šiukšliadėžių, 9 suoliukai, 8 gėlinės) bei vykdoma priežiūra (2016 m. planuojama suremontuoti apie 70 suoliukų, 80 šiukšliadėžių, 54 informacinės sistemos objektų ir gatvių krypties nuorodų). Kasmet atliekami miesto puošybos darbai švenčių metu, puošiama kalėdinė eglė.2016 m. bus baigti Debreceno aikštės atnaujinimo darbai (sutvarkyta teritorija šalia automobilių stovėjimo aikštelės iki Naujakiemio g.), atnaujinta Pempininkų aikštė ir joje esantis fontanas, Neringos skvere prie Senojo turgaus atnaujintas apšvietimas (23 vnt.), suremontuoti suoliukai (36 vnt.), šiukšliadėžės (12 vnt.), bus tęsiamas HerkausManto gatvėje esančios raudonų plytų mūrinės sienos (200 m2) remontas ir impregnavimas. 2016 m. numatoma parengti teritorijos šalia pastato Taikos pr. 76 (Klaipėdos sveikatos priežiūros centro) sutvarkymo techninį projektą ir pradėti įgyvendinimo darbus, kurie turėtų būti užbaigti 2017 m. Siekiama sutvarkyti šią teritoriją pritaikant neįgaliesiems: rekonstruoti įvažas prie pastato, sutvarkyti šaligatvius. 2016 m. planuojama koreguoti techninį projektą dėl pėsčiųjų tako tarp Gedminų g. ir Taikos pr. (nuo Nr. 99) (Debreceno mikrorajone) rekonstravimo, pradėti darbus 2017 m. Be minėtų projektų, 2017 m. yra planuojama atnaujinti Žardininkų mikrorajono viešąsias erdves, o 2018 m. – pėsčiųjų taką tarp Gedminų g. ir Taikos pr. (nuo Nr. 109) ir Vingio mikrorajone esančią aikštę. *Švaros ir tvarkos užtikrinimas bendro naudojimo teritorijose*. Toliau bus vykdomas savivaldybei priskirtų teritorijų sanitarinis valymas (iki 3,9 km2), bešeimininkių statinių ir nelegalių objektų nukėlimo bei nugriovimo darbai, parkų, skverų, žaliųjų plotų, gyvatvorių ir gėlių gazonų priežiūra (iki 3,5 km2).Kaip ir kasmet, bus atliekamas miesto viešųjų tualetų remontas ir priežiūra, konteinerinių tualetų nuoma. Taip pat numatoma vykdyti naminių gyvūnų (šunų, kačių) registracijos ir identifikacijos, beglobių gyvūnų gaudymo, karantinavimo, užmigdymo, eutanazijos paslaugų pirkimą, prižiūrėti šunų vedžiojimo aikšteles, ekskrementų dėžes. Toliau bus tęsiami Klaipėdos miesto savivaldybei nuosavybės teise priklausančių negyvenamųjų pastatų (statinių) griovimo darbai, kurie savivaldybės tarybos sprendimais yra pripažinti netinkamais naudoti dėl fizinio nusidėvėjimo (I. Kanto g. 44, Antrosios Melnragės g. 1, 3, Kopų g. 56, Lietuvininkų a. 3 ir kt.).*Miesto paplūdimių priežiūros organizavimas*. Miesto paplūdimiai sezono metu yra miesto gyventojų ir svečių traukos centras. Yra siekiama, kad bent du Klaipėdos miesto paplūdimiai atitiktų Mėlynosios vėliavos standartą. Tuo tikslu buvo parengtas Klaipėdos miesto paplūdimių sutvarkymo priemonių 2016–2019 m. planas (toliau – planas), kuriam pritarė Klaipėdos miesto savivaldybės tarybos kolegija (2015-11-05, Nr. TAK-9). 2016 m. Mėlynosios vėliavos statusą bus siekiama gauti Smiltynės paplūdimiui prie centrinės gelbėtojų stoties, 2017 m. – Antrosios Melnragės paplūdimiui. Plane taip pat yra numatytos lėšos Girulių, Melnragės, Antrosios Melnragės, Smiltynės, Neįgaliųjų paplūdimių infrastruktūrai gerinti.Bus vykdomi kasmetiniai paplūdimių priežiūros darbai (sanitarinio rankinio ir mechanizuoto valymo darbai, inventoriaus (persirengimo kabinų, suolelių, šiukšliadėžių) remontas ir atnaujinimas, skęstančiųjų gelbėjimo paslaugos užtikrinimas, viešųjų tualetų paslaugų teikimas).*Miesto viešųjų erdvių ir gatvių apšvietimo užtikrinimas*. Bus užtikrintas kasmetinis elektros energijos pirkimas miesto apšvietimui. Per metus vidutiniškai miesto gatvių apšvietimui ir šviesoforų darbui suvartojama apie 8400 MWh elektros energijos. Bus atliekami einamojo remonto bei avarinių gedimų likvidavimo darbai. Siekiant sumažinti energijos vartojimą, planuojama įdiegti apšvietimo reguliatorius, kuriais būtų galima reguliuoti apšvietimo intensyvumą ir taip taupyti elektros energiją. Šią priemonę įgyvendins UAB „Gatvių apšvietimas“. *Integruotos stebėjimo sistemos viešose vietose nuoma ir retransliuojamo vaizdo stebėjimo paslaugos pirkimas*. Bus toliau palaikoma integruoto stebėjimo sistema viešose vietose – vaizdo kameromis visą parą filmuojamos nesaugios miesto dalys, vaizdas perduodamas į stebėjimo punktą, veikiantį Vyriausiojo policijos komisariato patalpose. Atsižvelgiant į kriminogeninę situaciją ir siekiant išlaikyti gyventojų saugumą, planuojama išnuomoti 15 naujų kamerų, kurios bus įrengtos didesnio saugumo reikalaujančiose miesto dalyse. Planuojama, kad 2 naujos kameros bus įrengtos Minijos g. ir Baltijos pr. sankryžoje. Iš viso mieste 2016 m. bus eksploatuojama 80 kamerų, 2017 m. planuojama papildomai įsigyti 15 kamerų.*Klaipėdos miesto 2014–2020 m. integruotų investicijų programos projektų įgyvendinimas.* Klaipėdos miesto savivaldybės tarybos 2015 m. balandžio 14 d. sprendimu Nr. T2-63 buvo patvirtinta Klaipėdos miesto 2014–2020 metų integruotų investicijų programa ir nustatytos integruotos bei tikslinės teritorijos ribos. Ši miesto teritorija buvo pasirinkta, nes yra tankiai apgyvendinta (27 780 miesto gyventojų), joje yra daug visuomeninės paskirties objektų (švietimo įstaigų, kultūros įstaigų, 2 socialinių paslaugų įstaigos, 3 asmens sveikatos priežiūros įstaigos), gausu rekreacinių teritorijų ir viešųjų erdvių (Trinyčių tvenkinys su parku, Ąžuolyno parkas, visuomeninis skveras prieš buvusį „Vaidilos“ kino teatrą, pėsčiųjų takas palei Taikos pr. nuo Sausio 15-osios iki Kauno g., Jono kalnelis su prieigomis, Atgimimo aikštė), taip pat daug apleistų, efektyviai neišnaudotų teritorijų (2‑osios vandenvietės teritorija, Futbolo sporto mokyklos teritorija, Senojo turgaus teritorija). Siekiant pasirengti 2014–2020 m. ES finansinės paramos panaudojimui, 2016 m. planuojama parengti Atgimimo aikštės sutvarkymo, Danės upės krantinių rekonstravimo palei Danę (nuo Biržos tilto), pėsčiųjų tako sutvarkymo palei Taikos pr. nuo Sausio 15-osios g. iki Kauno g., Ąžuolyno giraitės sutvarkymo investicijų projektus bei rengti kitus dokumentus, reikalingus projektams įgyvendinti, 2017 m. – Trinyčių tvenkinio teritorijos sutvarkymo, Turgaus aikštės su prieigomis sutvarkymo, viešosios erdvės prie buvusio „Vaidilos“ kino teatro konversijos investicijų projektus, 2018 m. ­– kompleksinio kiemų tvarkymo (automobilių stovėjimo vietų, vaikų žaidimų aikštelių ir pan. įrengimas) investicijų projektą, prioritetą teikiant renovaciją atliekantiems (atlikusiems) namams.**02 uždavinys. Užtikrinti laidojimo paslaugų teikimą, miesto kapinių priežiūrą ir poreikius atitinkantį laidojimo vietų skaičių.** *Laidojimo paslaugų teikimas ir kapinių priežiūros organizavimas.* Bus vykdomi kasmetiniai laidojimo paslaugų darbai: vykdomas mirusių (žuvusių) žmonių palaikų išvežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas) ir palaidojimas savivaldybės lėšomis. Siekiant užtikrinti švarą ir tvarką miesto kapinėse, planuojamos lėšos kapinių priežiūrai – valymui, apsaugai, administravimui, vandens įrenginių priežiūrai, elektros energijos pirkimui, kapinių inventorizavimui, stendų bei ženklų įrengimui, aikštelių ženklinimui ir kt. 2016 m. numatyta naujai įrengti Joniškės kapinių vartus, atstatyti nebeveikiančias vandens kolonėles Joniškės (6 vnt.) ir Lėbartų (4 vnt.) kapinėse ir kt.**03 uždavinys. Užtikrinti švarą ir tvarką daugiabučių gyvenamųjų namų kvartaluose, skatinti gyventojus renovuoti ir prižiūrėti savo turtą.** Klaipėdos miesto savivaldybės taryba 2015 m. liepos 30 d. sprendimu T2-180 „Dėl Klaipėdos miesto tvarkymo ir švaros taisyklių patvirtinimo“ daugiabučių namų gyventojams perdavė pareigą rūpintis savo kiemų tvarkymu ir valymu. Tačiau lėšos, kurios kasmet buvo planuojamos savivaldybei priskirtų daugiabučių namų kiemų teritorijų sanitariniam valymui, bus skirtos tikslingai gerinti prastos būklės esančius daugiabučių namų kiemus, viešąsias erdves (namų kiemai ir viešosios erdvės nebeatitinka šiuolaikinių gyventojų poreikių, yra apleisti, susidėvėjusi jų infrastruktūra, labai trūksta vietos automobiliams laikyti, neprižiūrimi želdiniai). Tam tikslui Klaipėdos miesto savivaldybės administracijos direktoriaus įsakymu patvirtinta Klaipėdos miesto daugiabučių namų kiemų tvarkymo programa 2015–2025 metams, pagal kurią lėšos bus skiriamos kiemų apšvietimo įrengimui, automobilių stovėjimo aikštelių praplėtimui, šaligatvių, pėsčiųjų takų, asfalto dangos kiemuose ir įvažiuojamuosiuose keliuose į kiemus, lietaus nuotekų sistemos tvarkymui, želdinių priežiūrai, vaikų žaidimo ir sporto aikštelių remontui. Taip pat 2016 m. planuojama parengti daugiabučių namų atnaujinimo (modernizavimo) energinio naudingumo sertifikatus bei investicijų planus.Klaipėdos miesto savivaldybė kartu su Klaipėdos apskrities vyriausiuoju policijos komisariatu nuo 2016 m. pradės vykdyti projektą „Saugus kaimynas – saugus aš“, kurio siekiama Klaipėdos mieste paskatinti visuomenės aktyvumą ir pilietiškumą, kartu su policija ir savivaldybe vykdyti nusikalstamų veikų ir teisės pažeidimų prevenciją, kovoti su netvarka gyvenamojoje aplinkoje, užtikrinti gyventojų apsaugą, siekti bendradarbiavimo atskleidžiant nusikalstamas veikas, bendruomenei įkurti naujas aktyvias saugios kaimynystės grupes. Planuojama išleisti metodines rekomendacijas, vykdyti socialinės reklamos priemones, akcijas, renginius bendruomenėms.**04 uždavinys. Eksploatuoti, remontuoti ir plėtoti inžinerinio aprūpinimo sistemas.** *Vandens tiekimo ir nuotekų tinklų tvarkymas.* 2016 m. bus siekiama atlikti nuolatinius lietaus nuotekų tinklų eksploatacijos ir einamojo remonto darbus (eksploatuojama 285 km lietaus nuotekų tinklų), rekonstruoti ar nutiesti lietaus nuotekų tinklus Pušyno g. 23 / Sportininkų g. 28 kieme, Kareivinių g. 4 kieme ir mašinų stovėjimo aikštelėje, Liepų gatvėje nuo J. Karoso g. iki Herkaus Manto g. 2016 m. bus parengta 47,4 ha Medelyno mikrorajono infrastruktūros išvystymo galimybių studija su investicijų projektu, norint kvalifikuotai įvertinti šios teritorijos reikalingos infrastruktūros įrengimo kaštus ir finansavimo iš įvairių šaltinių galimybių teisinius aspektus. Detaliuoju planu Medelyno mikrorajone yra suplanuota 47,4 ha teritorija, kurioje suformuoti 26 žemės sklypai (vienbučiams, dvibučiams, daugiabučiams, visuomeninės paskirties pastatams statyti, bendro naudojimo teritorijos, susisiekimo ir inžinerinių tinklų teritorijos). 2017 m. numatoma rengti techninį projektą dėl infrastruktūros išvystymo.**05 uždavinys. Racionaliai ir taupiai naudoti energetinius išteklius savivaldybės biudžetinėse įstaigose.** *Biudžetinių įstaigų patalpų šildymas*. Siekiant racionaliau ir taupiau naudoti šilumos išteklius ir savivaldybės lėšas, nuo 2013 m. savivaldybės biudžetinių įstaigų patalpų šildymo išlaidos yra apskaitomos centralizuotai. Iš viso šildoma 116 biudžetinių įstaigų eksploatuojamų pastatų (kultūros, sporto, socialinių, švietimo įstaigų ir Klaipėdos skęstančiųjų gelbėjimo tarnybos). Biudžetinių įstaigų pastatuose, siekiant taupyti energiją, bus diegiamos automatizuotos šilumos punktų kontrolės ir valdymo sistemos |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015(faktas) | 2016 | 2017 | 2018 |
| Viešųjų erdvių, kurių būklė iš esmės pagerinta, skaičius | Miesto ūkio departamentas | 2 | 3 (Debreceno, Pempininkų aikštės, Neringos skveras) | 2(Viešoji erdvė prie pastato Taikos g. 76, Žardininkų aikštė) | 3(Pėsčiųjų takas nuo Taikos pr. 99 iki Gedminų g., Vingio gyvenamojo rajono aikštė, pėsčiųjų tako nuo Taikos pr. 109 iki Gedminų g.) |
| Miesto paplūdimių, turinčių Mėlynosios vėliavos statusą, skaičius | Miesto ūkio departamentas | 0 | 1 | 2 | 2 |
| Pastatams, kuriuose veikia savivaldybės biudžetinės įstaigos, šildyti sunaudojamas šilumos kiekis vidutiniškai per metus, KWh/m2 | Miesto ūkio departamentas | 114 | 105 | 100 | 95 |
| Suvartota elektros energijos miesto gatvių apšvietimui vidutiniškai per metus, KWh vienam šviestuvui | Miesto ūkio departamentas | 561 | 550 | 550 | 540 |
| Apleistų ir nenaudojamų pastatų skaičius mieste, vnt. | Viešosios tvarkos skyrius (Klaipėdos apskrities priešgaisrinė gelbėjimo tarnyba) | 101 | 100 | 95 | 90 |
| **Numatomas programos įgyvendinimo rezultatas:**Įgyvendinus programos priemones, bus padidintas miesto viešųjų erdvių patrauklumas, mieste užtikrinta švara ir tvarka, gyventojams bus teikiamos kokybiškos komunalinės paslaugos, prižiūrimi ir modernizuojami miesto inžinerinės ir rekreacinės infrastruktūros objektai |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, pajamos už atsitiktines paslaugas, pajamos iš patalpų nuomos, valstybės lėšos, Europos Sąjungos paramos lėšos, Kelių priežiūros ir plėtros programos lėšos, paskolos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.3 uždavinys. Efektyviai naudoti ir vystyti inžinerinę infrastruktūrą.2.3.1 uždavinys. Užtikrinti tvarų kraštovaizdžio vystymą.2.3.2 uždavinys. Diegti energijos taupymo ir atsinaujinančių energijos išteklių sistemas.2.3.3 uždavinys. Vykdyti prevencines aplinkosaugos priemones.2.4.1 uždavinys. Pritaikyti bendruomenės poreikiams teritorijas prie vandens.2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą |
| **Susiję Lietuvos Respublikos ir savivaldybės teisės aktai:** Lietuvos Respublikos vietos savivaldos įstatymas, Lietuvos Respublikos statybos įstatymas, Lietuvos Respublikos Vyriausybės nutarimas „Dėl laisvųjų ekonominių zonų pripažinimo valstybei svarbiais  ekonominiais projektais“, Klaipėdos miesto savivaldybės tarybos 2005 m. gruodžio 22 d. sprendimas Nr. T2-394 „Dėl Klaipėdos miesto viešųjų tualetų išdėstymo schemos specialiojo plano patvirtinimo“, Klaipėdos miesto bendro naudojimo teritorijų apšvietimo gerinimo 2008–2018 m. programa (2007-12-20, Nr. T2-448), Klaipėdos miesto savivaldybės 2013–2020 metų strateginis plėtros planas, 2016–2019 m. Klaipėdos miesto paplūdimių sutvarkymo priemonių planas (2015-11-05, Nr. TAK-9); Klaipėdos miesto savivaldybės tarybos 2015 m. balandžio 14 d. sprendimas Nr. T2-63 „Dėl pritarimo Klaipėdos miesto 2014–2020 metų integruotų investicijų programos projektui“, Klaipėdos miesto tvarkymo ir švaros taisyklės, patvirtintos Klaipėdos miesto savivaldybės tarybos 2015 m. liepos 30 d. sprendimu T2-180 „Dėl Klaipėdos miesto tvarkymo ir švaros taisyklių patvirtinimo“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_